Diari Oficial de la Generalitat Valenciana


Sumari del DOGV 6163, del 11-12-2009 (2009/14099)

RESOLUCIÓ de 24 de novembre de 2009, de la consellera de Justícia i Administracions Públiques i Portaveu del Consell, per la qual es disposa l'execució de la Sentència 1157/2009, del Tribunal Superior de Justícia de la Comunitat Valenciana.
------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6163

Data del DOGV
:   11-12-2009

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2009/14893


Data del document
:   24-11-2009

Organisme emissor
:   Conselleria de Justícia i Administracions Públiques

Tipus de document
:   Resolució

Anàlisi jurídica

 Descriptors 

:   * concurs administratiu
    * administració regional
    * professió de la informàtica
    * funcionari

RESOLUCIÓ de 24 de novembre de 2009, de la consellera de Justícia i Administracions Públiques i Portaveu del Consell, per la qual es disposa l'execució de la Sentència 1157/2009, del Tribunal Superior de Justícia de la Comunitat Valenciana.  
 [2009/14838]  
Vista la Sentència 1157/2009, de 31 de juliol, del Tribunal Superior de Justícia de la Comunitat Valenciana, Sala Contenciosa Administrativa, Secció Segona, es considera que, per a l'adequada execució s'ha de prendre en consideració la concurrència dels següents  
Antecedents de fet  
Primer. Per Ordre de 15 de juny de 2005 de la Conselleria de Justícia i Administracions Públiques es van convocar proves selectives d'accés al grup A, sector administració especial, informàtics, accés lliure, -convocatòria 44/04- corresponents a l'oferta d'ocupació pública de l'any 2004, per al personal de l'administració del Consell de la Generalitat Valenciana.  
Segon. Per acord de 30 de març de 2007, del Tribunal de Selecció de la convocatòria 44/04, es va fer pública la relació definitiva d'aspirants aprovats pel seu orde de puntuació total, així com la puntuació definitiva del barem.  
Tercer. Disconforme amb eixe acord, l'aspirant Cèsar Sánchez Royo -el qual no figurava inclòs en la relació d'aprovats- va interposar recurs d'alçada davant de la Conselleria de Justícia i Administracions Públiques.  
Quart. Desestimat el recurs administratiu, primer per silenci i posteriorment per resolució expressa del conseller de Justícia, Interior i Administracions Públiques, de 22 d'octubre de 2007, l'interessat va sotmetre a revisió en via contenciosa, davant del Tribunal Superior de Justícia de la Comunitat Valenciana, la desestimació, en la via administrativa prèvia, de la seua pretensió.  
Cinqué. El recurs jurisdiccional, que es va substanciar pels tràmits del procediment ordinari, va ser dictat estimatòriament per Sentència 1157/2009, de 31 de juliol.  
Transcorregut el termini de preparació del recurs de cassació sense haver-se verificat el tràmit, la sentència va ser ferma.   
Sisé. La Secció Segona de la Sala contenciosa administrativa del Tribunal Superior de Justícia, que va conéixer del recurs en única instància, va estimar la Pretensió impugnatòria del demandant en reduir en 1,85 punts la qualificació final obtinguda per l'aspirant Ismael Antonio Blesa Part.   
La part dispositiva de la sentència anul·la els actes impugnats "en tant que inclouen en la relació definitiva d'aspirants aprovats, amb el número 49, al Sr. Ismael Antonio Blesa Part", i "reconeix, com a situació jurídica individualitzada, el dret de l'actor a ser inclòs en la relació definitiva amb el número 51 i una puntuació de 37,41 punts, amb efectes econòmics, administratius i de carrera des del mateix moment que la resta dels aspirants que van seer inclosos en eixe llistat d'aprovats".  
Seté. El Tribunal de Selecció de la convocatòria 44/04, en la seua reunió de 13 de novembre de 2009, va adoptar els acords oportuns en execució de la Sentència 1157/2009, del Tribunal Superior de Justícia.  
Fonaments de Dret  
Primer. L'article 118 de la Constitució espanyola i els articles 17.2 de la Llei Orgànica 6/1985, d'1 de juliol, del Poder Judicial i 103.2 de la Llei 29/1998, de 13 de juliol, reguladora de la Jurisdicció Contenciosa Administrativa, establixen l'obligatorietat de compliment de les sentències i la resta de resolucions fermes dictades pels tribunals de Justícia.  
Segon. La Base 11,1 de la convocatòria 44/04 disposa "El Tribunal de Selecció elevarà al conseller de Justícia i Administracions Públiques per a la seua publicació en El Diari Oficial de la Comunitat Valenciana la relació definitiva d'aspirants aprovats per orde de puntuació total".  
Tercer. Tant l'article 62 de la Llei 7/2007, de 12 d'abril, de l'Estatut Bàsic de l'Empleat Públic (EBEP), com els articles 9 i 32 del Text Refós de la Llei de Funció Pública Valenciana de 24 d'octubre de 1995 (LFPV), configuren l'estructura de la seqüència d'actuacions administratives inexcusables que han de culminar-se per a adquirir la condició de funcionari, entre les quals figura la "superació de les proves selectives", tal com subratlla, a més, l'article 3 de la segona de les dues lleis esmentades.  
Quart. El nomenament constituïx un fita destacada d'aquella seqüència d'actuacions administratives, perquè el propi terme apareix expressament incorporat, com a element essencial de la definició, al concepte legal de funcionari de carrera (arts. 9.1 EBEP i 3 LFPV)  
En tot cas, i açò és fonamental, la superació de les proves selectives opera legalment com a requisit previ i inexcusable de l'acte mateix de nomenament (art. 62 EBEP i arts. 3; 9 i 32 LFPV)  
Cinqué. És criteri jurisprudencial consolidat el que entén que l'anul·lació del nomenament és una conseqüència natural de l'anul·lació judicial de la convocatòria o de les proves selectives en virtut de la superació de la qual es va obtindre aquell. Són explícites en este sentit les Sentències del Tribunal Constitucional 167/1986, de 22 de desembre; 67/1989, de 18 d'abril i 363/1993, de 13 de desembre. Així la STC 67/89 (FJ 6é). afirma "la nul·litat de la convocatòria suposa de per si la de tots els actes realitzats a partir del mateix" Igualment, el Tribunal Suprem en Sentència de 26 d'abril de 1993 (FJ2n) declara que "anul·lades les bases de la convocatòria del concurs de mèrits celebrat, el dit nomenament ha de quedar sense efecte, com així es va acordar en les resolucions recorregudes?" i en Sentència de 16 d'abril de 2007 (FJ 5é) afirma que "una vegada anul·lada per sentència ferma la resolució del tribunal qualificador que posava fi al procés selectiu van quedar privats de tot suport els ulteriors actes de nomenament en pràctiques i nomenament definitiu. I no cal sostindre validesa i eficàcia d'estos actes posteriors a l'empara de l'article 64,1 de la Llei 30/1992, de 26 de novembre, perquè no es tracta d'actes independents sinó que són directa conseqüència i execució d'aquella resolució anul·lada"   
Este mateix criteri mantenen els Tribunals Superiors de Justícia [SS.TSJ Extremadura núms. 327/02, de 21 de febrer (FJ 4t); 1871/02, de 7 de novembre (FJ 5é) i 134/04, de 29 de gener (FJ 3r); STSJ Andalusia -Màlaga- de 27 de febrer de 2.002 (FJ2n) etc.]  
En virtut d'això, i atesos els pronunciaments continguts en la resolució de la Sentència 1157/2009, del Tribunal Superior de Justícia de la Comunitat Valenciana, resolc  
Primer. Declarar, a proposta del Tribunal de Selecció, que:  
Un. l'aspirant Cèsar Sánchez Royo, DNI 69.149.597, ha superat les proves selectives d'accés al grup A, sector administració especial, informàtics, accés lliure, Convocatòria 44/04, amb número d'orde 51 i una qualificació final de 37,41 punts, amb efectes econòmics, administratius i de carrera des del mateix moment que la resta dels aspirants aprovats.  
Dos. L'aspirant Ismael Antonio Blesa Part, DNI 14.970.099, ha obtingut la qualificació de 3,2 punts en la fase de concurs, i una puntuació final de 36,78 punts en les proves selectives de la convocatòria 44/04.  
Tres. L'aspirant Ismael Antonio Blesa Part, DNI 28.124.327, no ha superat les proves selectives de la convocatòria 44/04, en obtindre una puntuació final inferior a l'aconseguida per l'últim dels aprovats.  
Segon  
Publicar, a proposta del Tribunal de Selecció, la relació d'aspirants que han superat les proves selectives de la convocatòria 44/04, per orde de puntuació i que es relacionen en l'annex I.  
Tercer  
Anul·lar, i deixar sense valor ni efectes, el nomenament com a funcionari de carrera d'Ismael Antonio Blesa Part, conferit per Orde de 15 d'abril de 2008, del conseller de Justícia i Administracions Públiques (DOCV 5.750, de 25 d'abril)  
Quart  
En el termini de 20 dies hàbils comptats des del següent al de la publicació de la present resolució en el Diari Oficial de la Comunitat Valenciana, l'aspirant Cèsar Sánchez Royo haurà de presentar davant de la Direcció General d'Administració Autonòmica els documents següents:  
1) Fotocòpia del DNI o, si fa el cas, document equivalent a què fa referència la base 2.1.1 de la convocatòria, degudament compulsada  
2) Fotocòpia compulsada del títol acadèmic exigible segons el que establix la base 2.1.3 o certificat acadèmica que acredite haver realitzat tots els estudis per a l'obtenció del títol. En el cas de titulacions obtingudes en l'estranger fotocòpia compulsada de la credencial que acredite l'homologació que corresponga.  
3) Declaració de no haver sigut separat per mitjà d'expedient disciplinari de qualsevol administració o ocupació pública, així com de no trobar-se inhabilitat penalment per a l'exercici de funcions públiques.  
4) Certificat mèdic acreditatiu de posseir la capacitat física i psíquica necessària per a l'exercici de les funcions dels llocs de treball oferits.  
5) De conformitat amb la base 11 de la convocatòria, els coneixements de valencià s'acreditaran mitjançant la presentació d'algun dels documents previstos en l'article 16,1 del Decret 33/99, de 9 de març del Govern Valencià.  
Si l'aspirant no poguera acreditar estos coneixements, haurà d'assistir al curs específic de valencià al qual es referix l'article 53 de la Llei de la Funció Pública Valenciana. De no superar-ho, estarà obligat a realitzar els successius cursos que l'administració organitze per a l'adquisició del coneixement del valencià exigible.  
Si dins del termini indicat, i excepte casos de força major, no es presentara per l'aspirant la documentació acreditativa o d'esta es deduïra que no té algun dels requisits exigits, no podrà ser nomenat personal de la Generalitat, sense perjuí de la responsabilitat en què poguera haver incorregut per falsedat en la seua sol·licitud de participació.  
Contra la present resolució, podrà promoure's, per les parts legitimades, incident d'execució de sentència, davant del Tribunal Superior de Justícia de la Comunitat Valenciana, de conformitat amb els articles 7.1, 103.1 i 109 de la Llei 29/1998, de 13 de juliol, de la Jurisdicció Contenciosa Administrativa.  
València, 24 de novembre de 2009.- La consellera de Justícia i Administracions Públiques i Portaveu del Consell: Paula Sánchez de León Guardiola.ANNEX I / ANEXO I  
Accés: torn lliure / Acceso: turno libre   
  
